jkorsvik/nowiki_second_scrape_merged huggingface dataset:
Curanipe

Curanipe (på mapudungun: «plommetre som vokser blant steinene») er en liten by som er administrasjonssete for kommunen Pelluhue i provinsen Cauquenes, i region VII Maule i Chile. 
Den er en populær utfartssted med en liten havn som var av en viss regional betydning i annen halvdel av 1800-tallet. Byens arkitektur er typisk for chilensk landlig kolonialarkitektur. Sognekirken Santo Toribio er en vakker bygning hvorfra man kan skue ut over hele byen. 
Det store jordskjelvet som rammet Chile den 27. februar 2010 med en momentmagnitude på 8,8 Mw hadde sitt episenter utenfor kysten 8 km vest for Curanipe.
Richard Adjei

Richard Adjei (født 30. januar 1983 i Düsseldorf, død 26. oktober 2020) var en tysk bobkjører som deltok i de olympiske vinterleker 2010 i Vancouver.
Adjei vant en olympisk sølvmedalje i bobsleigh under vinter-OL 2010 i Vancouver. Sammen med Thomas Florschütz kom han på andreplass i toerbob bak sine landsmenn André Lange og Kevin Kuske.


== OL-medaljer ==
2010  Vancouver -  Sølv i bobsleigh, toerbob  Tyskland.


== Referanser ==


== Eksterne lenker ==
(en) Richard Adjei – Olympedia 
(en) Richard Adjei – Sports-Reference (OL-resultater – arkivert) 
(en) Richard Adjei – IBSF
Lyndon Rush

Lyndon Rush (født 24. november 1980 i Humboldt i Saskatchewan) er en canadisk bobkjører som deltok i de olympiske vinterleker 2010 i Vancouver og 2014 i Sotsji.
Rush vant en olympisk bronsemedalje i bobsleigh under vinter-OL 2010 i Vancouver. Han var med på den canadiske firerboben som kom på tredjeplass bak USA og Tyskland. De andre på laget var David Bissett, Lascelles Brown og Chris Le Bihan.


== OL-medaljer ==
2010  Vancouver -  Bronse i bobsleigh, firerbob  Canada


== Referanser ==


== Eksterne lenker ==
(en) Lyndon Rush – Olympedia 
(en) Lyndon Rush – Sports-Reference (OL-resultater – arkivert) 
(en) Lyndon Rush – Canadian Olympic Committee 
(en) Lyndon Rush – IBSF 
(en) Lyndon Rush – TheSports.org
David Bissett

David Bissett (født 26. september 1979 i Edmonton) er en canadisk bobkjører som deltok i de olympiske vinterleker 2006 i Torino, 2010 i Vancouver og 2014 i Sotsji.
Bisset vant en olympisk bronsemedalje i bobsleigh under vinter-OL 2010 i Vancouver. Han var med på den canadiske firerboben som kom på tredjeplass bak USA og Tyskland. De andre på laget var Lyndon Rush, Lascelles Brown og Chris Le Bihan.


== OL-medaljer ==
2010  Vancouver -  Bronse i bobsleigh, firerbob  Canada


== Referanser ==


== Eksterne lenker ==
(en) David Bissett – Olympics.com 
(en) David Bissett – Olympic.org 
(en) David Bissett – Olympedia 
(en) David Bissett – Sports-Reference (OL-resultater – arkivert) 
(en) David Bissett – Canadian Olympic Committee 
(en) David Bissett – IBSF 
(en) David Bissett – TheSports.org
Chris Le Bihan

Chris le Bihan (født 27. mai 1977 Grand Prairie i Alberta) er en canadisk bobkjører som deltok i de olympiske vinterleker 2010 i Vancouver.
Le Bihan vant en olympisk bronsemedalje i bobsleigh under vinter-OL 2010 i Vancouver. Han var med på den canadiske firerboben som kom på tredjeplass bak USA og Tyskland. De andre på laget var David Bissett, Lascelles Brown og Lyndon Rush.


== OL-medaljer ==
2010  Vancouver -  Bronse i bobsleigh, firerbob  Canada


== Referanser ==


== Eksterne lenker ==
(en) Chris Le Bihan – Olympedia 
(en) Chris Le Bihan – Sports-Reference (OL-resultater – arkivert) 
(en) Chris Le Bihan – Canadian Olympic Committee 
(en) Chris Le Bihan – IBSF 
(en) Chris Le Bihan – TheSports.org
Rubén González (aker)

Rubén González (født 26. juli 1962) er en argentinsk aker som har konkurrert siden 1984. Han har deltatt fire ganger i Vinter-OL, og gjennom deltagelsen i Vancouver 2010 ble han første utøver til å delta i fire Vinter-OL i fire forskjellige tiår. Hans beste plassering er en 31.-plass i mennenens singelrenn i Albertville 1992.
González kvalifiserte seg til Vinter-OL 2010, men kom på sisteplass i finalen i singelkonkurransen. Han uttalte under lekene at Vancouver 2010 ville bli hans siste olympiske leker, ettersom den georgiske akeren Nodar Kumaritashvilis dødsfall hadde satt sporten i perspektiv for ham. González bor nå i Houston, Texas. 


== Referanser ==


== Eksterne lenker ==
(en) Rubén González – Olympics.com 
(en) Rubén González – Olympic.org 
(en) Rubén González – Olympedia 
(en) Rubén González – Sports-Reference (OL-resultater – arkivert) 
(en) Rubén González – FIL 
FIL-profil
Greg Kinnear

Greg Kinnear (født 17. juni 1963 i Logansport i Indiana) er en amerikansk skuespiller og TV-personlighet som fikk sin stjernestatus etter at han var med i sitt første av en lang rekke amerikanske talk show. Han har også opptrådt i en rekke spillefilmer i årenes løp. Kinnear ble nominert til en Oscar for sin rolle i filmen As Good as It Gets der han spilte mot skuespillerkollega Jack Nicholson.
Det var i 1994 at Kinnear fikk sin første store rolle på film, da han nok en gang spilte en talk-show vert i regissør Damon Wayans sin filmkomedie Blankman. I 1995 var han med i Sydney Pollacks remake av Billy Wilders film Sabrina fra 1954. Han spilte senere hovedrollen i komedien Dear God fra 1996.


== Referanser ==


== Eksterne lenker ==
(en) Greg Kinnear på Internet Movie Database 
(sv) Greg Kinnear i Svensk Filmdatabas 
(da) Greg Kinnear på Filmdatabasen 
(da) Greg Kinnear på Scope 
(fr) Greg Kinnear på Allociné 
(en) Greg Kinnear på AllMovie 
(en) Greg Kinnear hos Turner Classic Movies 
(en) Greg Kinnear hos Rotten Tomatoes 
(en) Greg Kinnear hos The Movie Database
Qʻorianka Kilcher

Qʻorianka Waira Qoiana Kilcher (født 11. februar 1990 i Schweigmatt i Baden-Württemberg i Tyskland) er en amerikansk skuespiller og sanger. Hun debuterte som skuespiller i filmen How The Grich Stole Christmas i 2002. Selv om hun hadde lite erfaring som skuespiller på dette tidspunktet, fikk hun også hovedrollen som Pocahontas i den Oscar-nominerte filmen The New World i 2005.
I filmen The New World skulle det opprinnelig være flere kjærlighetsscener mellom Colin Farrell og den da 14 år gamle Kilcher. Men disse scenene forårsaket en del kontrovers, noe som resulterte i at filmstudioet valgte å slette flere av kjærlighets-scenene med Farrell for å unngå beskyldninger om at de hadde drevet med barnepornografi.
Kilcher har flere prosjekter planlagt, blant annet mye veldedighetsarbeid og planer om å utgi en CD med sanger som var inspirert av filmen The New World. Sommeren 2006 begynte Kilcher å filme den uavhengige filmen The Power of Few som ble produsert av hennes eget produksjonsselskap, Q-Entertainment.
Kilcher har ofte aksjonert på vegne av Amnesty International, spesielt for Konvensjonen om avskaffelse av alle former for diskriminering mot kvinner. Som tenåringskjendis var hun også offentlig talsperson for organisasjonen Thursday's Child, som er en veldedighetsorganisasjon for barn som sliter med for eksempel anoreksi, bulimi, selvmordstanker, er flyktninger, uønsket ungdomsgraviditet og barn som er blitt utsatt for vold i hjemmet og/eller blitt utsatt for seksuelle overgrep.
I tillegg til sin offentlige aktivisme er Kilcher en stille talsmann for farene ved global oppvarming og for å redde miljøet. Den 11. juni 2009 besøkte hun Lima i Peru for å vise sin støtte til urbefolkningenes rettigheter.


== Referanser ==


== Eksterne lenker ==
(en) Q'Orianka Kilcher – kategori av bilder, video eller lyd på Commons 
(en) Q'orianka Kilcher på Internet Movie Database 
(sv) Q'orianka Kilcher i Svensk Filmdatabas 
(da) Q'orianka Kilcher på Filmdatabasen 
(da) Q'orianka Kilcher på Scope 
(fr) Q'orianka Kilcher på Allociné 
(en) Q'orianka Kilcher på AllMovie 
(en) Q'orianka Kilcher hos The Movie Database
Tucker Murphy

Tucker Murphy (født 21. oktober 1981) er en langrennsløper fra Bermuda som deltok i Vinter-OL 2010 i Vancouver. Han var flaggbærer under åpningsseremonien. Murphy har studert biologi på Dartmouth College i Hanover, New Hampshire. Der var han også aktiv i roing. Bermuda tildelte ham Rhodes-stipendiet i 2005, et stipend som gav ham mulighet til å studere et år på Oxford University.


== Olympiske leker ==
Han deltok i 15 km langrenn fristil hvor han ble nr. 88 av 95 deltakere på tiden 42.39,1, – 9 min 2,8 sek etter vinneren Dario Cologna.


== FIS-renn ==
Murphy er registrert som deltaker i FIS-renn første gang 11. desember 2005, da han deltok i skisprint i Oberwiesenthal i Tyskland, hvor han ble nr. 50 i kvalifiseringen. Samme år deltok han også i Horni Misecky i Tsjekkia og i Campra i Sveits i både fristil og klassiske renn. Deretter konkurrerte han ikke før i 2009, da han foruten å delta i flere renn i USA også deltok i det spanske mesterskapet og i et par renn i Alpen Cup. 


== Referanser ==


== Eksterne lenker ==
(en) Tucker Murphy – Olympedia 
(en) Tucker Murphy – Sports-Reference (OL-resultater – arkivert) 
(en) Tucker Murphy – Commonwealth Games Federation 
(en) Tucker Murphy – FIS (langrenn) 
Tucker Murphy på www.vancouver2010.com
Masako Hozumi

Masako Hozumi (japansk: 穂積 雅子; født 11. september 1986 i Fukushima) er en japansk tidligere skøyteløper fra Hokkaido. Hun deltok på det japanske laget som tok sølv i lagtempo under OL i Vancouver 2010.
Hozumi deltok i junior-VM 2005 i Seinäjoki, der hun vant 3 000 m og ble nr. 7 sammenlagt. Ett år senere ble hun nr. 9 og tok bronse i lagtempo med det japanske laget under junior-VM i Erfurt. Hun debuterte i verdenscupen i november 2006. To år senere tok hun sin første pallplassering i verdenscupen da hun ble nr. 3 på 3 000 m i Berlin.
Under allround-VM på Hamar i 2009 tok hun en overraskende fjerdeplass sammenlagt. Etter flere gode resultater i verdenscupen var hun en av favorittene på langdistansene under OL i Vancouver 2010, men skuffet noe individuelt med en sjetteplass på 3 000 m som beste resultat.
Hun la opp i 2014.


== Personlige rekorder ==


== Referanser ==


== Eksterne lenker ==
(en) Masako Hozumi – Olympics.com 
(en) Masako Hozumi – Olympic.org 
(en) Masako Hozumi – Olympedia 
(en) Masako Hozumi – Sports-Reference (OL-resultater – arkivert) 
(en) Masako Hozumi – Speedskatingbase.eu 
(en) Masako Hozumi – SpeedSkatingNews.info 
(en) Masako Hozumi – SpeedSkatingStats.com 
(en) Masako Hozumi – TheSports.org 
Skateresults.com
«Athletes : Masako Hozumi». Sochi2014.com. 3. juli 2014. Arkivert fra originalen 3. juli 2014. Besøkt 23. august 2015.
Mae Murray

Mae Murray (1885–1965) var en amerikansk skuespillerinne, danser, filmprodusent og manusforfatter. 


== Liv og virke ==


=== Bakgrunn ===
Hun ble født Marie Adrienne Koenig i New York som det nest eldste barnet til Joseph og Mary (født Miller) Koenig. Mors foreldre var innvandrere fra Frankrike, mens farforeldrene var innvandret fra Tyskland. Hun hadde brødrene William Robert (født november 1889) og Howard Joseph (født januar 1884).Familien flyttet etterhvert til rn leilighet på Lower East Side. I mai 1896 døde Joseph Koenig, altså faren på grunn av komplikasjoner som følge av alkoholmisbruk. Da måtte Mary birda til livsunderholdet og begynte som hushjelp for Harry Payne Whitney.


=== Filmkarriere ===
Murray Rose fikk mye av sin berømmelse i løpet av stumfilmperioden. Hun begynte som skuespiller på Broadway-teateret i 1906 sammen med danseren Vernon Castle. 
I 1908 var Mae en kort stund gift med aksjemegler William M. Schwenker jr. De skilte seg snart og i 1916 giftet hun seg med Jay O'Brien. Etter skilsmissen med Jay O'Brien i 1917 giftet Murray seg med filmregissør Robert Z. Leonard året etter. 
Murrays mest kjente rolle var kanskje i regissør Erich von Stroheim sin film Den glade enke (1925) der hun spilte mot skuespiller John Gilbert.Det ble slått et avgjørende slag for Murrays filmkarriere da hennes fjerde ektemann David Mdivani ble hennes manager og han foreslo at hun skulle spille for medieselskapet Metro-Goldwyn-Mayer Inc som ble grunnlagt i 1924. Murray fulgte sin manns råd og gikk fra kontrakten sin med sitt tidligere filmstudio noe som gjorde henne hatet av ledelsen i det tidligere filmstudioet.Senere, etter at Mae skilte seg fra Mdivani, ville hun svelge stoltheten sin og bønnfalle om å kunne returnere til sitt tidligere filmstudie for da hun brøt kontrakten sørget filmstudioet at hun ble svartelistet for å kunne arbeide for nesten samtlige av de andre filmstudioene i Hollywood.For sin innsats for filmindustrien i USA har Mae Murray blitt tildelt en stjerne på Hollywood Walk of Fame ved 6318 Hollywood Boulevard.


== Filmografi (utvalg) ==

1917 – Mormonpigen

1919 – Kitty fra Kvisten

1923 – Jazzmania

1923 – Den franske Dukke

1924 – Frøken Midnatt

1925 – Den glade enke


== Referanser ==


== Eksterne lenker ==
(en) Mae Murray på Internet Movie Database 
(sv) Mae Murray i Svensk Filmdatabas 
(fr) Mae Murray på Allociné 
(en) Mae Murray på AllMovie 
(en) Mae Murray hos Turner Classic Movies 
(en) Mae Murray hos The Movie Database 
(en) Mae Murray hos Internet Broadway Database
Vevey

Vevey er en by i Sveits i kantonen Vaud. Byen ligger på nordkysten av Genfersjøen, ikke langt fra Lausanne. Byen har igjennom historien også vært kjent som Viviscus eller Vibiscum. 
Byen ble første gang nevnt i oldtidens greske astronom og filosof Klaudios Ptolemaios, som ga den navnet Ouikos.
Det var i Vevey at sjokolademaker Daniel Peter på 1870-tallet utviklet hva som ofte omtales som verdens første melkesjokolade. Den britiske komikeren Charlie Chaplin bodde i Vevey fra 1953 til sin død i 1977, og er gravlagt i byen sammen med sin kone Oona O'Neill (d. 1991).


== Referanser ==


== Eksterne lenker ==
(fr) Offisielt nettsted 
(en) Vevey – kategori av bilder, video eller lyd på Commons
Vanås slott

Vanås slott (Watnaas, Wanås, fra åsen ved vannet) er et slott i det nordlige Skåne. Slottet ligger ca. 20 kilometer nord for Kristianstad.
Den første kjente eieren av Vanås var væpneren Eskidl Aagesen i 1440. I slutningen av samme århundre overgikk gården til slekten Brahe. Godset hadde på dette tidspunkt et fast stenhus omringet av vann.


== 1500-tallet ==
I 1511 skrev Niels Nielsen Brahe seg til Vanås. Under Søren Norbys bondeopprør i 1525 sluttet han seg til Christian II, og fortsatte sin troskap til han ble henrettet i 1529. Godset ble heretter inndratt av kronen og solgt til Claus Bille, en av Frederik Is menn. Billes sønn Steen Clausen Bille ble født på Vanås i 1527, og overtok selv godset i 1553. I hans tid inntraff Den nordiske syvårskrig hvor Vanås ble ødelagt og brent av svenske tropper. Sten Bille gjenoppførte slottet omkring 1566 og det fikk dermed i store trekk det utseende som kjennes i dag. Da han døde gikk det over til enken Kirsten Lindenov.


== 1600-tallet ==
Under svenskekrigene på 1600-tallet var Vanås sentrum for de patriotiske snapphanene i deres motstandskamp mot svenskene. I slottsparken står fremdeles den gamle Snapphaneeika, som flere snapphaner skal ha blitt hengt i.Etter freden i Roskilde ble mange av de danske slottene konfiskert av den svenske staten, men denne skjebnen unngikk Vanås. Meget av det gamle interiøret på Vanås er derfor  bevart. Det finnes store samlinger med kostbare møbler og malerisamlinger med kunstnere som Rembrandt, Rubens, Anton van Dyck m.fl. I 1649 ble slottet kjøpt av Anna Ramel, enke etter Malte Juel till Maltesholm.


== 1700-tallet ==
I 1691 arvet Lena Sofia von Putbus (fra den gamle slekten Podebusk) godset hvor hun levet ugift i omkring 40 år. I hennes tid ble det utført en del reparasjoner av bygningene. Slekten von Putbus eide Vanås til 1756, hvoretter det ble solgt til den senere landshøvdingen i Christianstads len, Carl Axel Hugo Hamilton. Carls kone Betty Jennings eide gården frem til 1801, hvoretter det ble omgjort til fideikommis til hennes dattersønn greve Carl Axel Wachtmeister av Johannishus. Hans slekt eier fortsatt Vanås.


== Stiftelsen Wanås Utställningar ==

I 1987 ble deler av Vanås innviet som museum for svensk og internasjonal samtidskunst, med fokus på stedspesifikke installasjoner. Kunst fremvises både i parken og i utstillingshallene i de renoverte stall- og ladebygningene fra 1700- og 1800-tallet. Parken har mere en 40 permanente installasjoner av blant andre Per Kirkeby og Yoko Ono.


== Referanser ==
Vittskövle slott

Vittskövle slott (tidligere dansk Vidskøvle slott, Vitskøl, Vidskøfle) er et slott i det østlige Skåne, ca. 20 kilometer sør for Kristianstad ved Hanøbukten. Slottet er et av de best bevarte renessanseslott i Norden. 


== Historie ==
Stedet er første gang nevnt på 1200-tallet som Egeside. På 1300-tallet kom gården under Braheslekten.
Jens Brahe begynte i 1553 å bygge det nåværende slottet litt sør for Egeside, og sønnen hans Henrik fullførte det.  Slottet er oppført som en firelenget forsvarsborg med flere kanoner og store hjørnetårn omgitt av brede vollgraver. På slutten av 1500-tallet arvet adelsmannen Christian Barnekow slottet. Etter freden i Roskilde sluttet Barnekowslekten seg til svenskene, og slekten hans beholdt slottet til 1826 hvor Stjernsvärd overtok. Denne kontinuitet av samme eiere, er kanskje en av grunnene til at slottet har bevart mye av sitt autentiske preg.  
Den nåværende slottshagen er anlagt av arkitekten Adolf Fredrik Barnekow i siste halvdel av 1700-tallet. Øst for Vittskövle slott ligger Vittskövle Kirke fra 1200-tallet.


== Historiske malerier ==
Slottets biljardsalong har store veggmalerier malt omkring 1640 av Utrechmesteren Gerard van Honthorst. Maleriene tilhørte opprinnelig en serie historiemalerier fra Danmarkshistorien, som Christian IV bestilte til Kronborg slott i 1630-årene. Under svenskenes plyndring av Kronborg i 1659 ble de spredt for alle vinder, og henger nå på forskjellige svenske herregårder, hvorav fire altså befinner seg på Vittskövle.


== Referanser ==
Joannie Rochette

Joannie Rochette (født 13. januar 1986 i Montréal) er en canadisk kunstløper. Hun tok bronsemedaljen i kvinneklassen under 2010 i Vancouver bak Kim Yuna fra Sør-Korea og Mao Asada fra Japan. Hun har en sølvmedalje fra VM i kunstløp 2009, sølv fra de fire kontinenters mesterskap 2008 og 2009, bronse fra Grand Prix -finalen 2004-05, og er seks ganger canadisk mester (2005-10).


== OL-medaljer ==
2010  Vancouver -  Bronse i Kunstløp damer singel  Canada


== VM-medaljer ==
VM 2009  Los Angeles -  Sølv i kunstløp, kvinner singel


== Referanser ==


== Eksterne lenker ==
(en) Joannie Rochette – kategori av bilder, video eller lyd på Commons 
(en) Joannie Rochette på Internet Movie Database 
(de) Joannie Rochette – Munzinger Sportsarchiv 
(en) Joannie Rochette – Olympedia 
(en) Joannie Rochette – Sports-Reference (OL-resultater – arkivert) 
(en) Joannie Rochette – ISU 
Joannie Rochette på Twitter
Tessa Virtue

Tessa Virtue (født 17. mai 1989 i London i Ontario) er en canadisk kunstløper. Hun konkurrerer i isdans med Scott Moir. De vant gull under vinter-OL 2010 og 2018. I vinter-OL 2014 vant de sølv bak Meryl Davis og Charlie White. De har syv medaljer fra verdensmesterskap; gull i 2010, 2012 og 2017, sølv i 2008, 2011 og 2013, samt bronse i 2009. De har vunnet det canadiske mesterskapet åtte ganger (2008–2010, 2012–2014, 2017–2018), de fire kontinentenes mesterskap tre ganger (2008, 2012 og 2017) og juniorverdensmesterskapet én gang (2006).


== OL-medaljer ==
2018  Pyeongchang -   Gull i kunstløp, isdans  Canada
2010  Vancouver -  Gull i kunstløp, isdans  Canada
2018  Pyeongchang -   Gull i kunstløp, lagkonkurranse  Canada
2014  Sotsji -  Sølv i kunstløp, isdans  Canada
2014  Sotsji -  Sølv i kunstløp, lagkonkurranse  Canada


== VM-medaljer ==
VM 2017  Helsingfors -  Gull i kunstløp, isdans
VM 2012  Nice -  Gull i kunstløp, isdans
VM 2010  Torino -  Gull i kunstløp, isdans
VM 2013  London, Ontario  -  Sølv i kunstløp, isdans
VM 2011  Moskva -  Sølv i kunstløp, isdans
VM 2008  Göteborg -  Sølv i kunstløp, isdans
VM 2009  Los Angeles -  Bronse i kunstløp, isdans


== Konkurransehøydepunkter ==


=== Etter 2006 ===
(med Moir)


=== Før 2006 ===
J. står for juniornivå.


== Referanser ==


== Eksterne lenker ==
(de) Tessa Virtue – Munzinger Sportsarchiv 
(en) Tessa Virtue – Olympics.com 
(en) Tessa Virtue – Olympic.org 
(en) Tessa Virtue – Olympedia 
(en) Tessa Virtue – Sports-Reference (OL-resultater – arkivert) 
(en) Tessa Virtue – Canadian Olympic Committee 
(en) Tessa Virtue – ISU
Marc Kennedy

Marc Kennedy (født 5. februar 1982 i St. Albert i Alberta) er en canadisk curlingspiller som deltok i de olympiske vinterleker 2010 i Vancouver.
Kennedy ble olympisk mester i curling for menn under 2010 i Vancouver. Han var med på det canadiske laget som vant turneringen foran Norge og Sveits. De andre spillerne på laget var Kevin Martin, John Morris, Ben Hebert og Adam Enright.
Canada vant alle ni kampene i den innledende runden og var dermed kvalifisert for semifinalespill. Semifinalen vant de med 6 - 3 over Sverige og de vant også finalen over Norge med 6 - 3. 
Kennedy ble verdensmester i curling 2008 i Grand Forks, Nord-Dakota i USA. 


== OL-medaljer ==
2010  Vancouver -  Gull - curling, menn  Canada


== Referanser ==


== Eksterne lenker ==
(en) Marc Kennedy – Olympics.com 
(en) Marc Kennedy – Olympic.org 
(en) Marc Kennedy – Olympedia 
(en) Marc Kennedy – Sports-Reference (OL-resultater – arkivert) 
(en) Marc Kennedy – Canadian Olympic Committee 
(en) Marc Kennedy – World Curling Tour 
(en) Marc Kennedy – World Curling Federation
John Morris (curling)

John Morris (født 16. desember 1978 i Winnipeg) er en canadisk curlingspiller som deltok i de olympiske vinterleker 2010 i Vancouver.
Morris ble olympisk mester i curling for menn under 2010 i Vancouver. Han var med på det canadiske laget som vant turneringen foran Norge og Sveits. De andre spillerne på laget var Kevin Martin, Marc Kennedy, Ben Hebert og Adam Enright.
Canada vant alle ni kampene i den innledende runden og var dermed kvalifisert for semifinalespill. Semifinalen vant de med 6-3 over Sverige og de vant også finalen med 6-3 over Norge.
Morris ble verdensmester i curling 2008 i Grand Forks, Nord-Dakota i USA.
Han tok gull i mikspar sammen med Kaitlyn Lawes under Vinter-OL 2018.


== OL-medaljer ==
2018  Pyeongchang -  Gull - curling, mikspar  Canada
2010  Vancouver -  Gull - curling, menn  Canada


== Referanser ==


== Eksterne lenker ==
(en) John Morris – Olympics.com 
(en) John Morris – Olympic.org 
(en) John Morris – Olympedia 
(en) John Morris – Sports-Reference (OL-resultater – arkivert) 
(en) John Morris – Canadian Olympic Committee 
(en) John Morris – World Curling Tour 
(en) John Morris – World Curling Federation 
John Morris – Profil på Vancouver2010.com i lagret versjon fra 14. mai 2010, på Wayback Machine.
Ben Hebert

Ben Hebert (født 16. mars 1983 i Regina i Saskatchewan) er en canadisk curlingspiller som deltok i de olympiske vinterleker 2010 i Vancouver.
Hebert ble olympisk mester i curling for menn under 2010 i Vancouver. Han var med på det canadiske laget som vant turneringen foran Norge og Sveits. De andre spillerne på laget var Kevin Martin, John Morris, Marc Kennedy og Adam Enright.
Canada vant alle ni kampene i den innledende runden og var dermed kvalifisert for semifinalespill. Semifinalen vant de med 6 - 3 over Sverige og de vant også finalen over Norge med 6 - 3. 
Herbert ble verdensmester i curling 2008 i Grand Forks, Nord-Dakota i USA.
Han representerer Glencoe Curling Club i Calgary.


== OL-medaljer ==
2010  Vancouver -  Gull - curling, menn  Canada


== Referanser ==


== Eksterne lenker ==
(en) Ben Hebert – Olympedia 
(en) Ben Hebert – Sports-Reference (OL-resultater – arkivert) 
(en) Ben Hebert – World Curling Tour 
(en) Ben Hebert – World Curling Federation
Aue (Sachsen)

Aue er en større kretsby i Erzgebirgskreis i Fristaten Sachsen, Direktionsbezirk Chemnitz. Byen har 17 751 innbyggere (31. desember 2008), og tilhører byforbundet Silberberg.
Aue var kretshovedstad i Kreis Aue fra 1952 til 1990, og i Landkreis Aue fra 1990 til 1995. Fra 1. januar 1995 frem til 1. august 2008 var den kretshovedstad i Landkreis Aue-Schwarzenberg, og siden 1. august 2008 i Erzgebirgskreis.
Den 1. januar 2019 ble den slått sammen med Bad Schlema til den nye kommunen Aue-Bad Schlema.


== Bilder ==

		
		
		


== Referanser ==


== Eksterne lenker ==
(de) Offisielt nettsted 
(en) Aue (Erzgebirgskreis) – kategori av bilder, video eller lyd på Commons 
(en) Aue (Sachsen) – galleri av bilder, video eller lyd på Commons